Държавен вестник, бр. 25, 2010 г., стр. 49

БРОЙ  25	
Д Ъ Р Ж А В Е Н  В Е С Т Н И К 	
СТР.  49  
(2) С предизвестието си по ал. 1 министъ­
рът на отбраната или оправомощеното от него 
длъжностно лице уведомява военнослужещия, 
че са налице законоустановени основания, 
поради което едностранно прекратява догово­
ра за военна служба след изтичане срока на 
предизвестието.
(3) Срокът на предизвестието е 6-месечен, 
освен ако в решението на Народното събра­
ние по чл. 164, т. 1 от Закона за отбраната и 
въоръжените сили на Република България е 
определен друг срок.
(4)  В срока на предизвестието военнослу­
жещият сдава длъжността и ползва правото 
си по чл. 226е, ал. 2 от Закона за отбраната 
и въоръжените сили на Република България. 
(5) Предизвестието се връчва на военнослу­
жещия срещу подпис с отбелязване датата на 
връчване. Срокът на предизвестието започва да 
тече от деня, следващ получаването му.
(6) Предизвестия не се връчват на военно­
служещите, които са в отпуск поради временна 
неработоспособност.  
(7) Предизвестията на материалноотговорни­
те лица се връчват след окончателното сдаване 
на материалните средства, а на членовете на 
ликвидационната комисия – след утвърждава­
нето на акта за ликвидация на военното фор­
мирование или съответната структура.
(8) Договорът за военна служба се прекратява 
и военнослужещият се освобождава от военна 
служба със заповед на министъра на отбраната 
или на оправомощено от него длъжностно лице 
след изтичане срока на предизвестието.
Чл. 84. (1) Прекратяване на договора за 
военна служба и освобождаване от военна 
служба на основание чл. 164, т. 1 от Закона за 
отбраната и въоръжените сили на Република 
България (поради организационно-щатни про­
мени или при пълна или частична ликвидация 
въз основа на акт на Министерския съвет или 
при съкращаване числеността на въоръжените 
сили или на отделни техни формирования по 
решение на Народното събрание) се извършва 
при наличието на едно от следните условия:
1. решение на Народното събрание за съ­
кращаване числеността на въоръжените сили 
или на отделни техни формирования и издадена 
заповед на министъра на отбраната, с която 
се организира изпълнението на решението на 
Народното събрание;
2. акт на Министерския съвет за пълна или 
частична ликвидация и издадена заповед на 
министъра на отбраната, с която се организира 
изпълнението на акта на Министерския съвет;
3. заповед на министъра на отбраната за 
извършване на организационно-щатни промени 
в Министерството на отбраната, структурите на 
пряко подчинение на министъра на отбраната 
и Българската армия в изпълнение на акт на 
Министерския съвет и утвърдено длъжностно 
разписание. 
(2) С влизането в сила на акта по ал. 1 воен­
нослужещите, чиито длъжности са съкратени, 
се предлагат от командирите (началниците) на 
военни формирования или от ръководителите на 
съответните структури за отправяне на предиз­
вестие за прекратяване на договора за военна 
служба и освобождаване от военна служба на 
основание чл. 164, т. 1 от Закона за отбраната 
и въоръжените сили на Република България. 
Чл. 85. (1) Прекратяване на договора за 
военна служба и освобождаване от военна 
служба на основание чл. 164, т. 2 от Закона за 
отбраната и въоръжените сили на Република 
България (при промяна в изискванията за 
заемане на длъжността по Класификатора на 
длъжностите на военнослужещите в Министер­
ството на отбраната, в структурите на пряко 
подчинение на министъра на отбраната и в 
Българската армия, на които военнослужещи­
ят не отговаря) се извършва при наличието 
на акт на Министерския съвет на Република 
България за промяна в изискванията за заемане 
на длъжността.
(2) При промяна на изискванията за за­
емане на длъжността съответната структура 
по управление на човешките ресурси (по 
личния състав) установява съответствието на 
военнослужещия с променените изисквания за 
длъжността, като съставя протокол, който се 
утвърждава от командира (началника) или от 
ръководителя на съответна структура.
(3) При установяване на несъответствие 
командирът (началникът) на военното фор­
мирование или ръководителят на съответната 
структура предлага военнослужещия за от­
правяне на предизвестие за прекратяване на 
договора за военна служба и освобождаване 
от военна служба на основание чл. 164, т. 2 от 
Закона за отбраната и въоръжените сили на 
Република България. 
Чл. 86. (1) Прекратяване на договора за 
военна служба и освобождаване от военна 
служба на основание чл. 164, т. 3 от Закона за 
отбраната и въоръжените сили на Република 
България (поради изтичане на максималния 
срок за престояване в старши офицерски зва­
ния и невъзможност на военнослужещия да 
се предложи длъжност, изискваща по-високо 
военно звание и съответстваща на образовани­
ето и професионалната му квалификация) се 
извършва при наличие на следната процедура:
1. командирът (началникът) на военното фор­
мирование или ръководителят на съответната 
структура запознава срещу подпис военнослу­
жещия с решението на съответната комисия 
за кариерно развитие на военнослужещите 
със старши офицерски звания за липсата на 
възможност да му бъде предложена длъжност, 
изискваща по-високо военно звание и съответ­
стваща на образованието и на професионалната 
му квалификация;